**FORSKRIFT OM VEDTEKTER OG BETALINGSSATSAR FOR SKULEFRITIDSORDNINGA (SFO) I FITJAR KOMMUNE GJELDANDE FRÅ 01.08.2024**

**§ 1. FØREMÅL**

Skulefritidsordninga er eit omsorgs- og fritidstilbod i hovudsak for barn på 1. – 4. trinn. I tillegg gjeld ordninga for barn med særskilte behov på 5. – 7. trinn. Tilbodet vert gitt utanom den obligatoriske skuledagen for 1.-4.trinn. Innhald og aktivitet skal ha hovudvekt på leik, kultur- og fritidsaktivitetar med utgangspunkt i alder, funksjonsnivå og interesse hos barna. SFO ordninga skal gje barna omsorg og tilsyn. Barn med særskilte behov skal gjevast gode utviklingsvilkår.

**§ 2. EIGARFORHOLD OG LEIING**

Skulefritidsordningane i Fitjar vert eigde og drivne av kommunen i samsvar med § 13-7 i Opplæringslova.

Kommunedirektøren er ansvarleg for at drifta er i samsvar med Opplæringslova med ei til ei kvar tid gjeldande forskrifter.

Rektor er pedagogisk og administrativ leiar for skulen si SFO avdeling.

Skulefritidsordninga har i tillegg ein dagleg leiar med relevant pedagogisk og/eller fagleg

utdanning. Dagleg leiar skal saman med personalet i SFO driva skulefritidsordninga i samsvar med § 13-7 i Opplæringslova.

Samarbeidsutvalet ved skulen er styret for skulefritidsordninga. Utvalet bør utvidast med ein representant for dei tilsette i skulefritidsordninga i saker der det er ynskjeleg. Det same gjeld for foreldrerepresentant for skulefritidsordninga. Dei har då møte, tale og stemmerett.

**§ 3. INNTAKSMYNDE**

Inntak av barn vert gjort ved den enkelte skule. Rektor har utøvande opptaksmynde. Frist for tilbakemelding er 8 dagar etter mottak av tilbod. Etatssjef for oppvekst- og kultur er klageinstans i enkeltsaker angåande opptak.

**§ 4. OPPTAKSKRITERIUM**

Fitjar kommune legg til rettes for at alle barn på 1.-4. årstrinn som ynskjer det, skal få plass i skulefritidsordninga. Det same gjeld barn med særskilte behov på 5.-7.årstrinn.

Føresette kan søkja, og få tilbod om ordinær SFO plass på den skulen der eleven er innskriven.

Barn med særskilte behov og barn på lågare klassetrinn vert prioritert framfor barn på høgare klassetrinn.

**§ 5. OPPTAKSPERIODE OG VILKÅR FOR OPPSEIING**

Søknad om plass på SFO skjer på eige skjema. Frist for å søkja opptak for neste skuleår er

15. april. Det er mogeleg å søkja heile året, men søknader som kjem etter frist for hovudopptaket kan risikera ikkje å få plass. Talet på timar i SFO-ordninga kan justerast gjennom ein søknad til skulen.

Opptak gjeld for eitt skuleår om gongen eller til plassen vert sagt opp. Det er ei gjensidig oppseiingstid på 2 månader. Føresette må senda skriftleg oppseiing til den skulen skulefritidsordninga høyrer til. Det vert kravd betaling i oppseiingstida.

Dersom det er tilstrekkeleg bemanning og ledig plass, kan skulen på enkeltdagar ta inn ekstra barn i SFO. Alle foreldre som har elevar i skulen, kan tinga plass på enkeltdagar i skuleåret.

**§ 6. BETALINGSSATSAR OG BETALINGSREGLAR**

Fitjar kommunestyre fastset betalingssatsane for SFO. Betalingssatsar gjeldande frå 01.08.2024.

Ein auke på 3% frå 2021. (Vedtekne i kommunestyret 08.12.2021)

**Ordinær SFO:**

T.o.m. 10 timar pr. veke: kr 1.770,- pr. md.

Frå 01.08.2024 vert det innført 12t gratis SFO i veka for 1., 2. og 3. trinn.

Gratis SFO skal trekkast frå SFO tilbodet barnet har, og faktura justerast tilsvarande.

T.o.m. 12 timar pr. veke: kr 2.030,- pr. md.

T.o.m. 14 timar pr. veke: kr 2.262,- pr. md.

T.o.m. 16 timar pr. veke: kr 2.464,- pr. md.

T.o.m. 18 timar pr. veke: kr 2.770,- pr. md.

T.o.m. 20 timar pr. veke: kr 3.079,- pr. md.

Over 20 timar pr. veke: kr 3.388,- pr. md.

Pris 1 100,- per veke for ferie ope SFO for 1.-3.trinn, justert for 12t gratis kjernetid.

Pris 1 500,- per veke for ferie ope SFO for 4.trinn

Det vert kravd betaling for 11 månader, halv sats for august og juni.

Fitjar kommunestyre kan innføra gebyr på papirfaktura.

Frå 01.08.2024 har elevar på 1., 2. og 3.trinn rett på gratis SFO 12t i veka. Desse 12t vil kvar skule disponere etter mogleg organisering og bemanning.

Kjøp av plass på SFO einskilddagar:

Frå 1. januar 2022 vert dagsprisen for å nytta SFO på einskilddagar kr 370,-. Behov må meldast inn minimum 7 verkedagar før.

Prøveprosjekt ferie ope SFO:

For skuleåret 2024/2025 vil Fitjar kommune ha tilbod om ferie ope SFO for alle barn i SFO:

* Haustferie veke 41
* Vinterferie vek 9
* Siste veka etter skuleslutt

Ferie ope SFO vil vere på Rimbareid skule, men tilbodet er til alle barn i kommunen som har SFO plass.

Det er høve til å ta ekstra betaling til mat, turar og utflukter. For barn med særskilte behov er SFO gratis på 5. – 7. trinn. Fitjar kommune sender ut faktura med betalingsfrist i slutten av kvar månad.

Manglande betaling utover 2 månader medfører oppseiing av plass.

**§ 7. LEIKE - OG OPPHALDSAREAL**

Skulefritidsordninga har leike– og opphaldsareal som legg til rette for leik, kultur– og

fritidsaktivitetar ut frå alder, funksjonsnivå og interesser hos barna. SFO nyttar til vanleg det inne- og utearealet som 1. - 4. årstrinn brukar. Leike- og opphaldsareal skal vera i samsvar med

Forskrift om miljøretta helsevern i barnehagar og skular.

**§ 8. DAGLEG OPPHALDSTID OG ÅRLEG OPNINGSTID**

Skulefritidsordninga fylgjer skuleåret (skuleruta) På planleggingsdagar er SFO-ordninga stengt. Dagleg opningstid er frå kl. 0645 til skulestart og frå skuleslutt til kl. 1615. Det er høve til lokale variasjonar ved skulane når det gjeld start om morgonen og slutt på ettermiddagen.

* Opningstider Rimbareid:

Måndag – fredag 06.45 – 08.35. Ettermiddag 13.10 – 16.15

* Opningstider Øvrebygda:

Måndag – fredag, om morgonen frå kl 07.00.  Etter skuletid fram til kl 16.00.

* Opningstider Selevik:

Måndag - fredag, om morgonen frå kl 07.00.  Etter skuletid fram til kl 16.00.

**§ 9. BEMANNING OG GRUPPER**

I SFO er det tilsett fagarbeidarar, barne- og ungdomsarbeidarar og ev. lærlingar slik at § 13-7 i Opplæringslova kan gjennomførast.

Rettleiande bemanningsfaktor er 12 barn pr. vaksen.

Når barn med dokumenterte særskilte behov har fått plass på SFO, vurderer rektor og etatsjef oppvekst- og kultur behovet for ekstra bemanning.

**§ 10. ENDRINGAR AV FORSKRIFT OM VEDTEKTER OG BETALINGSSATSAR**

Vurdering av forskrift om vedtekter og betalingssatsar skal gjerast ved behov. Endringar i

Forskrifta om vedtekter og betalingssatsar skal handsamast i utval for oppvekst og omsorg og godkjennast av kommunestyret. Endringar i betalingssatsar kan gjerast av kommunestyret i samband med budsjetthandsaminga.

Desse vedtektene vert fastsette av Fitjar kommunestyre 19. juni 2019

Betalingssatsar for 2024 er vedtekne i Fitjar kommunestyre 02.05.2024.